**Anexa 5\_ Lista cheltuielilor eligibile și neeligibile**

**Cheltuieli eligibile**

|  |  |  |  |  |  |
| --- | --- | --- | --- | --- | --- |
| **Nr. crt** | **Categorie/**subcategorie MySMIS**[[1]](#footnote-1)** | **Denumire cheltuială eligibilă [[2]](#footnote-2)** | **Tip ajutor** | **Limite procentuale[[3]](#footnote-3)** | **Observații** |
|  | **Lucrări**/ 1.2 Amenajarea terenului | Amenajarea terenului | Cheltuieli finanțabile prin ajutor de stat regional | - | Cuprind cheltuielile efectuate la începutul lucrărilor pentru pregătirea amplasamentului şi care constau în demolări, demontări, dezafectări, defrişări, evacuări materiale rezultate, sistematizări pe verticală, drenaje, epuismente - exclusiv cele aferente realizării lucrărilor pentru investiţia de bază - devieri de cursuri de apă. |
|  | **Lucrări**/ 1.3 Amenajări pentru protecţia mediului şi aducerea terenului la starea iniţială | Amenajări pentru protecţia mediului şi aducerea terenului la starea iniţială | Cheltuieli finanțabile prin ajutor de stat regional | - | Cuprind cheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor, de exemplu:1. plantare de copaci;
2. reamenajare spaţii verzi;
3. lucrări/acţiuni pentru protecţia mediului.
 |
|  | **Lucrări**/ 1.4 Cheltuieli pentru relocarea/ protecția utilităților | Cheltuieli pentru relocarea/protecția utilităților | Cheltuieli finanțabile prin ajutor de stat regional | - | Cuprind cheltuielile pentru relocarea/ protecţia utilităţilor: devieri reţele de utilităţi din amplasament. |
|  | **Lucrări**/ 2 Cheltuieli pentru asigurarea utilităților necesare obiectivului de investiții | Cheltuieli pentru asigurarea utilităților necesare obiectivului de investiții | Cheltuieli finanțabile prin ajutor de stat regional | - | Cuprind cheltuielile aferente lucrărilor pentru asigurarea cu utilităţile necesare funcţionării obiectivului de investiţie, care se execută pe amplasamentul delimitat din punct de vedere juridic ca aparţinând obiectivului de investiţie, precum şi cheltuielile aferente racordării la reţelele de utilităţi, precum:1. alimentare cu apă;
2. canalizare;
3. alimentare cu gaze naturale;
4. agent termic;
5. energie electrică;
6. telecomunicaţii, etc.
 |
|  | **Servicii**/ 3.6. Organizarea procedurilor de achiziţie | Organizarea procedurilor de achiziţie | Cheltuieli finanțabile prin ajutor de minimis | Pentru întreaga componentă finanțabilă prin ajutor de minimis (punctele 5, 6, 7, 19, 20, 21, 23, 24, 25, 26), **maxim 7%** din valoarea totală eligibilă a proiectului, fără a depăși fie valoarea de 100.000 euro pentru proiectele care propun investiții în domeniul producției, fie valoarea de 50.000 euro pentru proiectele care propun investiții în domeniul serviciilor | Cuprind cheltuieli cu consultanța / managementul de proiect pentru obiectivul de investiții:a) plata serviciilor de consultanţă la elaborarea cererii de finantare si a tuturor studiilor necesare intocmirii acesteia. Sunt eligibile inclusiv cheltuielile efectuate între 01.01.2021 și data depunerii proiectului;b) plata serviciilor de consultanţă în domeniul managementului execuţiei investiţiei;c) serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul; Sunt eligibile inclusiv cheltuielile efectuate între 01.01.2021 și data depunerii proiectului;d) expertiză contabilă pentru elaborarea raportului de expertiză contabilă solicitat în GSF. Sunt eligibile inclusiv cheltuielile efectuate între 01.01.2021 și data depunerii proiectului. |
|  | **Servicii**/ 3.7.1 Managementul de proiect pentru obiectivul de investiţii | Managementul de proiect pentru obiectivul de investiţii | Cheltuieli finanțabile prin ajutor de minimis |
|  | **Servicii**/ 3.7.2. Auditul financiar | Auditul financiar | Cheltuieli finanțabile prin ajutor de minimis | Cuprind cheltuieli pentru auditul financiar extern. |
|  | **Lucrări**/ 4.1 Construcţii şi instalaţii | Construcții și instalații | Cheltuieli finanțabile prin ajutor de stat regional | Valoarea cheltuielilor aferente lucrărilor de construire/extindere detaliate în cadrul capitolului 5.2.2 din ghidul solicitantului de finanțare la litera A trebuie să fie de **maxim 50%** din valoarea totală eligibilă a proiectuluiValoarea cumulată a cheltuielilor aferente activităților de la literele B, C, D, E, F și G detaliate în cadrul capitolului 5.2.2 din ghidul solicitantului de finanțare trebuie să reprezinte obligatoriu **minim 50%** din valoarea totală eligibilă a proiectului | Cuprind cheltuielile pentru:1. **Construire/extindere de infrastructuri conform detalierii de mai jos, inclusiv asigurarea utilităților generale aferente**, respectiv alimentare cu apă, canalizare, alimentare cu gaze naturale, agent termic, energie electrică, telecomunicații etc:
2. **spații de producție de tip construcție industrială – hală de producție,** incluse la subgrupa 1.1. “Construcții industriale”: clasa 1.1.1. Clădiri industriale, clasa 1.1.2 Construcţii uşoare cu structuri metalice – hale de producţie, hale de montaj etc. și clasa 1.1.5 Piste și platforme, definite conform Hotărârii Guvernului nr. 2.139/2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările ulterioare.
3. **spații pentru prestări servicii**;

Cheltuielile pentru spațiile de servire a mesei sunt eligibile doar dacă sunt complementare cheltuielilor care se realizează prin proiect în spațiile de cazare.Lucrările de modernizare pot fi considerate eligibile doar dacă sunt aferente investiției inițiale propuse prin proiect. Lucrările de modernizare nu trebuie să reprezinte reparații minore ale obiectivelor de investiție, pentru efectuarea cărora este necesară obținerea autorizației de construire.1. **Investiții în infrastructuri în care se vor desfășura activități de agrement și fitness, servicii de educație fizică și sport, conexe, complementare sau auxiliare serviciilor de cazare:** locuri de joacă amenajate pentru copii, terenuri de sport, piscină, spa, saună, parcuri de aventură/tematice, baze pentru tratament balnearetc, exclusiv pentru investiții aferente codurilor CAEN de cazare, în stațiunile turistice atestate și doar în condițiile în care prin proiect se realizează obligatoriu investiții în spații de cazare, cu condiția ca toate aceste servicii să facă parte integrantă din structura de primire turistică cu funcțiune de cazare și să deservească exclusiv persoanele cazate.
 |
|  | **Lucrări**/ 4.2 Montaj utilaje, echipamente tehnologice şi funcţionale | Montaj utilaje, echipamente tehnologice și funcționale | Cheltuieli finanțabile prin ajutor de stat regional | Cuprind cheltuielile aferente montajului utilajelor tehnologice şi al utilajelor incluse în instalaţiile funcţionale, inclusiv reţelele aferente necesare funcţionării acestora. |
|  | **Lucrări**/ 4.3 Utilaje, echipamente tehnologice şi funcţionale care necesită montaj | Utilaje, echipamente tehnologice și funcționale care necesită montaj | Cheltuieli finanțabile prin ajutor de stat regional | Cuprind cheltuielile pentru achiziţionarea utilajelor şi echipamentelor tehnologice, precum şi a celor incluse în instalaţiile funcţionale. |
|  | **Echipamente/Dotări/ Active Corporale**/ 4.4 Utilaje, echipamente tehnologice şi funcţionale care nu necesită montaj şi echipamente de transport | Utilaje, echipamente tehnologice și funcționale care nu necesită montaj și echipamente de transport | Cheltuieli finanțabile prin ajutor de stat regional | Cuprind cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor de transport tehnologic. |
|  | **Echipamente/Dotări/ Active Corporale**/4.5 Dotăridacă Echipamentele/Dotările/ Activele corporale achiziționate nu presupun cheltuieli pentru montajSau **Lucrări**/ 4.3 Utilaje, echipamente tehnologice şi funcţionale care necesită montajdacă Echipamentele/Dotările/ Activele ocrporale achiziționate includ cheltuieli pentru montaj | Dotări | Cheltuieli finanțabile prin ajutor de stat regional | Cuprind cheltuielile pentru procurarea de bunuri care, conform legii, se încadrează în limita valorică aferentă mijloacelor fixe, stabilită prin reglementările legale în vigoare la data depunerii cererii de finanțare, sunt necesare implementarii proiectului şi respectă prevederile contractului de finanţare:1. **Achiziționarea de echipamente tehnologice, utilaje, instalații de lucru, mobilier, echipamente informatice, birotică -** **cheltuieli obligatorii** - respectiv care se regăsesc în Subgrupa 2.1 „Echipamente tehnologice (mașini, utilaje și instalații de lucru)”, Subgrupa 2.2. „Aparate și instalații de măsurare, control și reglare”, Clasa 2.3.6 Utilaje şi instalaţii de transportat şi ridicat, Grupa 3 „Mobilier, aparatură birotică, sisteme de protecție a valorilor umane și materiale și alte active corporale” din Hotărârea Guvernului nr. 2139/ 2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările și completările ulterioare.
 |
|  | **-** | 1. **Achiziționarea de instalații/echipamente specifice care incorporează tehnologii avansate,**  **susțin industrializarea automatizată și inovarea și** introducerea lor în procesul de producție și/sau prestare a serviciilor, ca de exemplu: Linii sau echipamente automate/robotizate, Sisteme automate pentru managementul producției, controlul calității și inspecție, proiectare, conceptualizare și simulare virtuală etc.
 |
|  | **Maxim 25%** din valoarea totală eligibilă a proiectului | 1. **Achiziționarea de instalații/echipamente specifice în scopul obținerii unei economii de energie**, precum și sisteme care utilizează surse regenerabile[[4]](#footnote-4), alternative de energie, în cazul în care acestea sunt destinate strict utilizării pentru investiția finanțată, de exemplu cheltuieli pentru: pompe de căldură, mini-eoliene, panouri și/sau sisteme fotovoltaice, panouri solare, acumulatori, invertori și sisteme de automatizare, management și control, contoare de monitorizare și control, sisteme de încălzire electrice și de aer condiționat care reduc consumul primar de electricitate, boilere industriale de înaltă eficiență care pot fi asociate cu sisteme de cogenerare, surse neîntreruptibile de tensiune (UPS), senzori inteligenți (building management system - BMS), tehnologii de iluminare LED ultraeficiente, sisteme pentru corecția factorului de putere (PFC), sistem de management al luminilor complet automatizat, conectat la senzori detectori, cu ajutorul celei mai avansate tehnologii LED, etc.
 |
|  | **-** | 1. **Achiziționarea de instalații/echipamente pentru desfășurarea de activități din domeniul economiei circulare** sau **activități de dezvoltare de noi lanțuri de aprovizionare ecologice**.
 |
|  | **Cheltuieli cu active necorporale**/ 4.6 Active necorporale | Active necorporale | Cheltuieli finanțabile prin ajutor de stat regional | **Maxim 10%** din valoarea totală eligibilă a investiției | Cuprind cheltuielile cu achiziţionarea activelor necorporale **exclusiv legate** **de funcționarea mijloacelor fixe** care se achiziționează în vederea desfășurării activității finanțate: programe informatice, utilizarea IT și a proprietății intelectuale: brevete, licențe, mărci comerciale, inclusiv elemente care conduc la digitalizarea doar a activității legată de codul/codurile CAEN pentru care se solicită finanțare. |
|  | **Lucrări**/ 5.1.1 Lucrări de construcţii şi instalaţii aferente organizării de şantier | Lucrări de construcții și instalații aferente organizării de șantier | Cheltuieli finanțabile prin ajutor de stat regional | **Maxim 2%** din valoarea totală eligibilă a investiției pentru proiectele care propun lucrări care necesită AC | Cuprind lucrările de construcții și instalații aferente organizării de șantier. |
|  | **Lucrări**/ 5.1.2 Cheltuieli conexe organizării şantierului | Cheltuieli conexe organizării de șantier | Cheltuieli finanțabile prin ajutor de stat regional | Cuprind cheltuielile conexe organizării de șantier.  |
|  | **Taxe**/ 5.2.2. Cota aferentă ISC pentru controlul calităţii lucrărilor de construcţii | Cota aferentă ISC pentru controlul calităţii lucrărilor de construcţii | Cheltuieli finanțabile prin ajutor de minimis | Pentru întreaga componentă finanțabilă prin ajutor de minimis (punctele 5, 6, 7, 19, 20, 21, 23, 24, 25, 26), **maxim 7%** din valoarea totală eligibilă a proiectului, fără a depăși fie valoarea de 100.000 euro pentru proiectele care propun investiții în domeniul producției, fie valoarea de 50.000 euro pentru proiectele care propun investiții în domeniul serviciilor | **Comisioane, cote, taxe, costul creditului**:1. cota aferentă Inspectoratului de Stat în Construcţii, calculată potrivit prevederilor Legii nr. 10/1995 privind calitatea în construcţii, republicată;
2. cota aferentă Inspectoratului de Stat în Construcţii, calculată potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;
3. cota aferentă Casei Sociale a Constructorilor-CSC, în aplicarea prevederilor Legii nr. 215/1997 privind Casa Socială a Constructorilor.
 |
|  | **Taxe**/ 5.2.3. Cota aferentă ISC pentru controlul statului în amenajarea teritoriului, urbanism şi pentru autorizarea lucrărilor de construcţii | Cota aferentă ISC pentru controlul statului în amenajarea teritoriului, urbanism şi pentru autorizarea lucrărilor de construcţii | Cheltuieli finanțabile prin ajutor de minimis |
|  | **Taxe**/ 5.2.4. Cota aferentă Casei Sociale a Constructorilor - CSC | Cota aferentă Casei Sociale a Constructorilor - CSC | Cheltuieli finanțabile prin ajutor de minimis |
|  | **Lucrări**/ 5.3 Cheltuieli diverse şi neprevăzute | Cheltuieli diverse și neprevăzute | Cheltuieli finanțabile prin ajutor de stat regional | **Maxim 3%** din valoarea totală eligibilă a investiției pentru proiectele care propun lucrări care necesită AC | Sunt eligibile doar dacă sunt detaliate corespunzător prin documente justificative.  |
|  | **Servicii**/ 5.4. Cheltuieli pentru informare şi publicitate | Cheltuieli pentru informare şi publicitate | Cheltuieli finanțabile prin ajutor de minimis | Pentru întreaga componentă finanțabilă prin ajutor de minimis (punctele 5, 6, 7, 19, 20, 21, 23, 24, 25, 26), **maxim 7%** din valoarea totală eligibilă a proiectului, fără a depăși fie valoarea de 100.000 euro pentru proiectele care propun investiții în domeniul producției, fie valoarea de 50.000 euro pentru proiectele care propun investiții în domeniul serviciilor | Cuprind cheltuieli **obligatorii de inclus în cadrul bugetului proiectului**, necesare pentru realizarea activităților de comunicare și vizibilitate menționate la capitolul 3.21 din GSF și detaliate în Manualul de identitate vizuală și comunicare. |
|  | **Servicii**/ Cheltuieli cu servicii pentru internaționalizare | Cheltuieli pentru activități dedicate extinderii piețelor de vânzare, a gamei de produse și servicii oferite | Cheltuieli finanțabile prin ajutor de minimis | Cuprind cheltuieli pentru extinderea piețelor de vânzare, a gamei de produse și servicii oferite, precum și participarea la principalele canale și platforme de internaționalizare, inclusiv dezvoltarea de activități de marketing generate de codul/codurile CAEN finanțat/e, prin participarea solicitantului de finanțare, în calitate de expozant, la nivel național și/sau extern, în afara României, la târguri, expoziții sau accesul la cluster-e, platforme sau hub-uri internaționale ce pot facilita accesul pe o piață internațională țintă:1. taxa de participare,
2. taxa de închiriere a stand-ului,
3. transportul și cazarea pe perioada evenimentului pentru maximum 2 delegați,
4. transportul și depozitarea mostrelor şi materialelor promoționale,
5. servicii de marketing,
6. taxe de acces la cluster-e, platforme sau hub-uri internaționale ce pot facilita accesul pe o piață internațională țintă.

Cheltuielile eligibile privind taxa de participare și taxa de închiriere a stand-ului, trebuie efectuate de către beneficiari în relația directă, fără intermediari, cu organizatorii acestor târguri, expoziții. |
|  | **Servicii**/ Cheltuieli privind certificarea națională/ internațională a produselor, serviciilor sau diferitelor procese specifice | Cheltuieli pentru activități de implementare a procesului de certificare/recertificare a produselor, serviciilor sau diferitelor procese specifice | Cheltuieli finanțabile prin ajutor de minimis | Cuprind cheltuieli aferente activităților de implementare a procesului de certificare/recertificare a produselor, serviciilor sau diferitelor procese specifice, de către un organism de certificare acreditat, în domeniul pentru care se solicită certificare/recertificarea. |
|  | **Servicii**/ Cheltuieli privind implementarea si certificarea sistemelor de management a calitatii ISO | Cheltuieli activități de implementare si certificare a sistemelor de management a calitatii ISO | Cheltuieli finanțabile prin ajutor de minimis | Cuprind cheltuieli activități de implementare si certificare a sistemelor de management, ca de exemplu: cheltuieli pentru certificarea/ recertificarea sistemelor de management al calității ISO 9001, al mediului ISO 14001, al siguranței alimentelor ISO 22000, al sănătății si securităţii ocupaţionale ISO 45001, al securității informațiilor ISO/IEC 27001, al energiei ISO 50001, al calității pentru dispozitive medicale ISO 13485, al serviciilor ISO/IEC 20000-1, al responsabilității sociale SA 8000, al inovării ISO 56002 si SR 13572.Furnizorii de servicii de certificare eligibili pot fi numai organisme de certificare acreditate conform legii aplicabile, în domeniul pentru care beneficiarul le solicită serviciile. |
|  | **Lucrări**/ 4.2 Montaj utilaje, echipamente tehnologice şi funcţionale**Echipamente/Dotări/ Active Corporale**/ 4.4 Utilaje, echipamente tehnologice şi funcţionale care nu necesită montaj şi echipamente de transport**Alte cheltuieli**/Alte cheltuieli | Cheltuieli pentru activități în domeniul economiei circulare | Cheltuieli finanțabile prin ajutor de stat regional | **-** | Cuprind alte cheltuieli generate de achiziționarea de instalații/echipamente specifice pentru activități din domeniul economiei circulare sau activități de dezvoltare de noi lanțuri de aprovizionare ecologice, care nu sunt cuprinse în categoriile/subcategoriile de mai sus. |

1. **Cheltuieli excluse de la finanțare:**

|  |
| --- |
| * cheltuieli efectuate înainte de 01.01.2021 conform prevederilor art. 63, alin (2) din Regulamentul (UE) nr.1060/2021;
 |
| * cheltuieli efectuate în sprijinul relocării, conform prevederilor art. 66, alin (1) din Regulamentul (UE) nr.1060/2021;
 |
| * cheltuieli excluse de la finanțare potrivit art. 7 alin. (1), (4) și (5) din Regulamentul (UE) 2021/1058, ca de exemplu cheltuieli pentru echipamentele/utilajele/vehiculele/instalațiile de lucru care funcționează pe bază de combustibili fosili: cărbune, turbă, lignit, șisturi bituminoase, sau pe bază de biomasă, gaz, ulei vegetal hidrotratat (HVO), hidrogen;
 |
| * cheltuieli aferente proiectelor care au fost finalizate fizic sau implementate integral înainte de depunerea cererii de finanțare în cadrul programului, indiferent dacă au fost efectuate sau nu toate plățile aferente, conform prevederilor art. 63, alin (6) din Regulamentul (UE) nr.1060/2021;
 |
| * cheltuieli aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1060, care afectează caracterul durabil al operațiunilor, devin neeligibile, proporțional cu perioada de neconformitate;
 |
| * cheltuieli plătite în numerar;
 |
| * cheltuieli pentru procurarea de bunuri care, conform legii, intră în categoria obiectelor de inventar și cheltuieli cu materialele consumabile;
 |
| * costuri operaţionale, de funcționare, de testare și întreținere a obiectivelor finanțate prin proiect;
 |
| * costuri administrative: salariile personalului general de administrație; chiriile și reparații ale imobilizărilor de interes general în administrație; energie, combustibil și alte consumuri similare; cheltuieli administrative gospodărești;
 |
| * alte cheltuieli generale de administrație;
 |
| * cheltuieli de personal;
 |
| * cheltuieli financiare, respectiv prime de asigurare, taxe, comisioane, rate și dobânzi aferente creditelor;
 |
| * contribuția în natură;
 |
| * amortizarea;
 |
| * leasingul;
 |
| * cheltuieli pentru achiziţionarea de imobile (teren/clădire), cheltuieli pentru obținerea terenului incluse la cap. 1.1 din Devizul General conform HG 907/2016;
 |
| * cheltuieli cu elaborarea studiilor incluse la cap. 3.1 din Devizul General conform HG 907/2016;
 |
| * cheltuieli pentru documentații-suport și cheltuieli pentru obținerea de avize, acorduri și autorizații incluse la cap. 3.2 din Devizul General conform HG 907/2016;
 |
| * cheltuieli cu expertizarea tehnică incluse la cap. 3.3 din Devizul General conform HG 907/2016;
 |
| * cheltuieli cu certificarea performanței energetice și auditul energetic al clădirilor incluse la cap. 3.4 din Devizul General conform HG 907/2016;
 |
| * cheltuieli cu proiectarea incluse la cap. 3.5 din Devizul General conform HG 907/2016;
 |
| * cheltuieli pentru plata activităților de asistență tehnică din partea proiectantului respectiv plata diriginților de șantier incluse la cap. 3.8 din Devizul General conform HG 907/2016;
 |
| * cheltuieli cu comisioanele şi dobânzile aferente creditului băncii finanţatoare incluse la cap. 5.2.1 din Devizul General conform HG 907/2016;
 |
| * cheltuieli pentru plata taxelor pentru acorduri, avize conforme și autorizația de construire/desființare incluse la cap. 5.2.5 din Devizul General conform HG 907/2016;
 |
| * cheltuieli pentru pregătirea personalului de exploatare incluse la cap. 6.1 din Devizul General conform HG 907/2016;
 |
| * cheltuieli pentru probe tehnologice și teste incluse la cap. 6.2 din Devizul General conform HG 907/2016;
 |
| * cheltuieli aferente marjei de buget, cap. 7.1 din Devizul general conform HG 907/2016;
 |
| * cheltuieli pentru constituirea rezervei de implementare pentru ajustarea de preţ, cap. 7.2 din Devizul general conform HG 907/2016;
 |
| * cheltuieli pentru cursuri de formare profesională/specializare a personalului solicitantul de finanțare;
 |
| * cheltuielile pentru lucrări de întreținere/reparare/mentenanță sau lucrări de modernizare a construcției/lucrări care nu se supun autorizării în condițiile legislației în vigoare și care nu sunt aferente unei investiții inițiale;
 |
| * cheltuieli pentru investiții (lucrări și/sau dotare cu active corporale și necorporale) realizate exclusiv în spații administrative/sedii administrative.
 |
| * cheltuieli pentru investițiile în spațiile de servire a mesei (de exemplu restaurante, etc), dacă nu sunt complementare investițiilor care se realizează prin proiect în spațiile de cazare din stațiunile turistice atestate de la nivelu Regiunii Vest și dacă nu fac parte integrantă din structura de primire turistică cu funcțiune de cazare;
 |
| * cheltuieli pentru investițiile în infrastructuri în care se vor desfășura activități de agrement și fitness, servicii de educație fizică și sport, (de exemplu: locuri de joacă amenajate pentru copii, terenuri de sport, piscine, spa-uri, saune, parcuri de aventură/tematice, baze pentru tratament balnear etc) dacă nu sunt conexe, complementare sau auxiliare serviciilor de cazare din stațiunile turistice atestate de la nivelu Regiunii Vest și dacă nu fac parte integrantă din structura de primire turistică cu funcțiune de cazare și nu deservesc exclusiv persoanele cazate;
 |
| * cheltuieli pentru înlocuirea echipamentelor/instalatiilor/utilajelor/dotărilor existente;
 |
| * cheltuieli aferente investițiilor în active necorporale destinate întregii activități a solicitantului de finanțare: cheltuieli aferente investițiilor în programe informatice (aplicații), respectiv costurile destinate rezolvării unor probleme specifice solicitantului de finanțare și care nu sunt destinate derulării activității pe codul/codurile CAEN pentru care solicită finanțare;
 |
| * cheltuielile eligibile privind taxa de participare și taxa de închiriere a stand-ului realizate prin intermediari;
 |
| * cheltuieli aferente serviciilor de certificare/recertificare furnizate de către entități care nu sunt acreditate conform legii aplicabile, inclusiv în domeniul pentru care beneficiarul solicită serviciile;
 |
| * valoarea cheltuielilor care depășește limitele maxime așa cum sunt menționate la secțiunea A din Anexa 5\_Lista cheltuielilor eligibile și neeligibile, acolo unde sunt prevăzute limitări;
 |
| * cheltuieli privind achiziţia de dotări/echipamente/utilaje second-hand;
 |
| * valoarea TVA aferentă cheltuielilor neeligibile și valoarea TVA aferentă cheltuielilor eligibile care a fost sau care va fi solicitată la rambursare conform legislației naționale în domeniul fiscal;
 |
| * cheltuieli cu investițiile ce fac obiectul dublei finanțări care vizează aceleași costuri eligibile;
 |
| * cheltuieli cu achiziţionarea autovehiculelor și a mijloacelor de transport, aşa cum sunt ele clasificate în Subgrupa 2.3. „Mijloace de transport”, clasele: 2.3.1 Mijloace de transport feroviare, 2.3.2 Mijloace de transport auto, 2.3.3 Mijloace de transport naval, 2.3.4 Mijloace de transport aerian, 2.3.5 Mijloace specifice pentru transportul urban de călători, 2.3.7 Mijloace de transport cu tracţiune animală din HG 2139/2004, indiferent de domeniul de activitate al solicitantului ori de domeniul de activitate în care se doreşte realizarea investiţiei propuse prin proiect;
 |
| * amenzi, penalităţi, dobânzi, cheltuieli de judecată şi cheltuieli de arbitraj;
 |
| * cheltuieli efectuate înainte de data depunerii cererii de finanţare, cu excepția celor specificate în clar la secțiunea A din Anexa 5\_Lista cheltuielilor eligibile și neeligibile aferentă fiecărui apel de proiecte;
 |
| * cheltuieli care sunt realizate ulterior perioadei maxime de implementare, detaliate la capitolul 5.6 - Durata proiectului, în cadrul căreia se pot deconta cheltuieli;
 |
| * cheltuieli care nu corespund particularităţilor/obiectivelor/activităţilor sprijinite prin Intervenția regională;
 |
| * cheltuieli de mentenanță;
 |
| * cheltuieli pentru activitati cu produse cu caracter erotic sau obscen, jocuri de noroc, precum si cele care contravin bunelor moravuri, ordinii publice si/sau prevederilor legale in vigoare;
 |
| * cheltuieli aferente activităților de astrologie și spiritism, inclusiv on-line, servicii personale de tipul: servicii de escortă, servicii de stabilire a întâlnirilor, servicii ale agențiilor matrimoniale, video chat on-line pentru consiliere matrimonială și psihologică;
 |
| * cheltuieli pentru sisteme de minare/stocare pentru criptomonede, tablete si telefoane mobile;
 |
| * orice alte tipologii de cheltuieli care nu sunt enumerate ca fiind eligibile în secțiunea A.
 |

1. Se completează categoria și subcategoria din MySMIS [↑](#footnote-ref-1)
2. Se completează cu denumirea din Devizul General aprobat prin HG 907/2016 [↑](#footnote-ref-2)
3. Se completează limitele procentuale/valorile pentru anumite cheltuieli și alte detalii specifice privind eligibilitate. Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data depunerii cererii de finanțare și ulterior la data semnării contractului de finanțare [↑](#footnote-ref-3)
4. **Surse regenerabile (alternative) de energie**: energia solară (utilizată la producerea de căldură sau la furnizarea de energie electrică prin sisteme fotovoltaice); energia eoliană; hidroenergia; energia geotermală. [↑](#footnote-ref-4)